open-index/open-wikipedia-markdown huggingface dataset:
கடலூர் மாநகராட்சி

**கடலூர் மாநகராட்சி** (*Cuddalore City Corporation*) இந்தியாவின் முதல் நகராட்சியும் ஆங்கில ஆட்சியரின் தலைமையிடமுமாக இருந்தது. 
இந்தியாவுக்கு வாணிபம் செய்ய வந்த ஆங்கிலேயர்கள் செஞ்சியை ஆண்ட மன்னர்களிடம் இருந்து கடலூரில் இருந்த புனித டேவிட் கோட்டையை வாங்கினார்கள். சென்னை புனித ஜார்ஜ் கோட்டையை பிரெஞ்சுக்காரர்கள் கைப்பற்றிய போது புனித டேவிட் கோட்டைக்கு தங்கள் மாகாணத் தலைநகரை மாற்றி இந்தியாவின் தென் பிராந்தியத்தை இந்தக் கோட்டையில் இருந்து ஆண்டு வந்தனர். ஆங்கிலேயர்கள் தங்கள் நாட்டுடனான வாணிபத் தொடர்புகளுக்கு, கடலூர் துறைமுகத்தை அதிக அளவில் பயன்படுத்தியதாக சரித்திரக் குறிப்புகள் தெரிவிக்கின்றன,

கடலூரில், கடலூர் முதுநகர் மற்றும் கடலூர் புதுநகர் என இரண்டு முக்கிய பகுதிகள் உள்ளன. 1866 வரை நகராட்சி அலுவலகம் போன்ற அரசு அலுவலகங்கள் முதுநகர் பகுதியிலேயே இருந்தன. 1866க்கு பிறகு அவை புதுநகர் பகுதியில் உள்ள மஞ்சக்குப்பம் எனப்படும் இடத்திற்கு மாற்றப்பட்டது.

சரித்திரக் குறிப்புகள் படி இவ்வூர் சோழர், பல்லவர், முகலாயர் மற்றும் ஆங்கிலேயர் ஆகியோரால் ஆட்சி செய்யப்பட்டுள்ளது. பாரம்பரியப்படி சைவ சமயக் கோட்பாடுகள் இங்கு பின்பற்றப்படுவதன் மூலம் சோழர்கள் இப்பகுதியை ஆட்சி செய்துள்ளது புலனாகிறது.

22 அக்டோபர் 2021 அன்று கடலூர் மாநகராட்சியாக தரம் உயர்த்தி அறிவிக்கப்பட்ட நிலையில், அம்மாநகராட்சி செயல்படுவதற்கான மாநகராட்சி அவசர சட்டத்தை தமிழக அரசு இயற்றி வெளியிட்டுள்ளது. இந்த அவசர சட்டத்தில் ஊராட்சி அமைப்புகள் இணைந்து அரசாணை வெளியீடு இல்லை.

புதிதாக உருவாக்கப்பட்ட கடலூர் மாநகராட்சி பகுதியில்

**[[கடலூர்]] நகரம்**, 
**[[கடலூர் ஊராட்சி ஒன்றியம்|கடலூர் ஊராட்சி ஒன்றியத்தில்]] உள்ள 16 ஊராட்சி மன்றங்களின் பகுதிகள்**;
* உச்சிமேடு
* தோட்டப்பட்டு
* திருவந்திபுரம்
* பச்சையாங்குப்பம்
* வெள்ளப்பாக்கம்
* மருதாடு
*
* பெரியகங்கணாங்குப்பம்
* பாதிரிக்குப்பம்
* குடிகாடு
* நத்தப்பட்டு
*
* கோண்டூர்
* கரையேரவிட்டகுப்பம்
* சின்ன கங்கணாங்குப்பம்
* குண்டுஉப்பலவாடி
* கடலூர் ஓ. டி.(முதுநகர்)
* அரிசிபெரியாங்குப்பம்
* இவை தான் இறுதி செய்யப்பட்ட கிராமங்கள்.

## மாநகராட்சி தேர்தல், 2022

2022-ஆம் ஆண்டில்  கடலூர் மாநகராட்சியின் 45 மாமன்ற உறுப்பினர்களுக்கான தேர்தல் முதன்முறையாக நடைபெற்றது. இத்தேர்தலில் திமுக கூட்டணி 34 வார்டுகளையும், அதிமுக 6வார்டுகளையும், பாரதிய ஜனதா கட்சி 1 வார்டடையும், பாமக 1 வார்டையும்,  சுயேச்சைகள் 3 வார்டுகளையும் கைப்பற்றினர்.  மேயர் மற்றும் துணை மேயர் தேர்தலில், மேயராக திமுகவின் சுந்தரியும் ,  துணை மேயராக விடுதலைச் சிறுத்தைகள் கட்சியின் தாமரைச்செல்வனும்   வெற்றி பெற்றனர்.

## மேற்கோள்கள்

பகுப்பு:கடலூர் மாவட்டம்
பகுப்பு:தமிழ்நாடு மாநகராட்சிகள்
உரூபி நூர்

**உரூபி நூர்** (*Rubi Noor*)(12 ஆகஸ்ட் 1945 - 10 ஜூலை 2008) என்பவர் இந்திய அரசியல்வாதி மற்றும் இந்தியத் தேசிய காங்கிரசின் தலைவர் ஆவார். மேற்கு வங்காளம் சுஜாபூர் சட்டமன்றத் தொகுதியிலிருந்து நான்கு முறை சட்டமன்ற உறுப்பினராகப் பணியாற்றினார். அவர் ஏ.பி.ஏ. கனி கான் சவுத்ரியின் தங்கை மற்றும் மவுசம் நூரின் தாயார் ஆவார்.

## ஆரம்ப கால வாழ்க்கை
உரூபி நூர் 1945ஆம் ஆண்டில் பிறந்தார். பெங்காலி முஸ்லீம் வம்சாவளியான கான் செளத்திரியின் மகளாக கோட்வாலி இல்லத்தில் பிறந்தார். மால்டாவில் தனது ஆரம்பக் கல்விக்குப் பிறகு, 1964இல் கொல்கத்தாவில் உள்ள ஸ்ரீஷிக்ஷயாதன் பள்ளியில் பயின்றார்.

இவருடைய கல்லூரி கல்வியின் போது, கொல்கத்தாவில் பெக் பாகனில் வசிக்கும் சையது முகமது நூரை மணந்தார். முகமது நூர் வெளிநாட்டில் வேலை செய்தார். ரூபி தனது கணவருடன் கனடாவுக்குச் சென்றார். பின்னர் இவர்கள் 1972இல் கொல்கத்தா திரும்பினர்.

## அரசியல் வாழ்க்கை
ரூபி நூர் 1991இல் தனது 46 வயதில் அரசியலில் நுழைந்தார். இவரது மூத்த சகோதரரும் காங்கிரசு தலைவருமான கானி கான் சௌத்ரி, இவரை சுஜாபூரில்  போட்டியிட வைத்தார். மற்றும் 2006 இல் சுஜாபூர் தொகுதியில் போட்டியிட்டு வென்றார்.

2001ஆம் ஆண்டில், கனி கான் சௌத்ரி இவரை மால்டா மாவட்ட காங்கிரசு தலைவராக நியமித்தார். இவர் இறக்கும் வரை இப்பொறுப்பிலிருந்தார்.

## இறப்பு
ரூபி நூர் நுரையீரல் புற்றுநோயால் பாதிக்கப்பட்டு 10 ஜூலை 2008 அன்று கொல்கத்தாவில் தனது 65ஆவது அகவையில் இறந்தார். இவரது மரணத்திற்குப் பிறகு, இவரது உடல் மாநிலச் சட்டசபைக்குக் கொண்டு செல்லப்பட்டது. சட்டமன்றம் இவருக்கு அஞ்சலி செலுத்திய பிறகு ஒத்திவைக்கப்பட்டது.

இவருடைய கணவர் இவருக்கு முன்பே இறந்துவிட்டார். இவர்களுக்கு மூன்று மகள்கள். இவருடைய மூத்த மகள் சோனியா நூர் அமெரிக்க இரத்தநாள அறுவை சிகிச்சை நிபுணர் ஆவார். இரண்டாவது மகள் சயீதா நூர், இவருடைய மாமா அபு ஹசெம் கான் சௌத்ரியின் மகன் இஷா கான் செளவுத்ரியினை திருமணம் செய்துகொண்டார். இளைய மகள் மவுசம் நூர், தனது அன்னையின் மரணத்திற்குப் பிறகு அரசியலில் சேர்ந்தார். இவர் மல்டாஹ் உத்தர் தொகுதியிலிருந்துநாடாளுமன்ற உறுப்பினராகத் தேர்ந்தெடுக்கப்பட்டார்.

ஒரு அஞ்சலியில், *தி டெலிகிராப்* பத்திரிக்கை "பல ஆண்டுகளாக, நூரின் சகோதரர் வங்காள அரசியலில் நுண்ணறிவைப் பதித்தார், இது தேர்தல் அரசியலின் துடிப்பை உணர உதவியது. இவரது திறமையான தலைமையின் கீழ், இந்த ஆண்டு மால்டா மாவட்ட பகுதியில் காங்கிரசு மற்ற இடது-சாரி கட்சிகளுடன் எவ்வித பிரச்சனைகளும் இல்லாமல் ஆட்சிக்கு வந்தது.  "புதிய மாவட்ட குழுவின் தலைவர், சபினா யாஸ்மின்  என்பவர் ரூபியின் தேர்வாக இருந்தது. இதற்கு எதிராகக் காங்கிரசு அதிருப்தியாளர்கள் பல முயற்சிகள் செய்தனர்."

## மேற்கோள்கள்


பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய முஸ்லிம்கள்
பகுப்பு:2008 இறப்புகள்
பகுப்பு:1945 பிறப்புகள்
எழுவன்குறை பெத்தாயி அம்மன் கோயில்

**எழுவன்குறை அருள்மிகு பெத்தபெருமாள் (எ) பெத்தாயி அம்மன் கோயில்** தமிழ்நாட்டில், புதுக்கோட்டை மாவட்டம், பொன்னமராவதி வட்டம், ஒலியமங்கலம் கிராமம் எழுவன்குறை என்னும் ஊரில் அமைந்துள்ள பெத்தாயி அம்மன் கோயிலாகும்.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமக் கோயில்கள்
பிளேடு (வரைகதை)

**பிளேட்** அல்லது **பிளேடு** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர் மார்வ் வோல்ஃப்மேன் மற்றும் ஜீன் கோலன் ஆகியோர் உருவாக்கியுள்ளனர். பிளாட்டின் முதல் தோற்றம் ஜூலை 1973 இல் வெளியான 'தி டோம்ப் ஆஃப் டிராகுலா #10' என்ற கதையில் துணை கதாபாத்திரமாக தோற்றுவிக்கப்பட்டது. பின்னர் அவரது சொந்த கதைக்களத்துடன் தோற்றுவிக்கப்பட்டது.

இவர் காட்டேரிகளை வேட்டையாடுபவராக தனது தனித்துவமான திறமை மூலம் அனைத்து காட்டேரிகளையும் இவ் உலகைகில் இருந்து ஒழிப்பதற்காக தனது வாழ்க்கையை அர்ப்பணித்தார்.

இந்த கதாபாத்திரம் வரைகதையில் இருந்து திரைப்படங்கள், தொலைக்காட்சித் தொடர்கள் மற்றும் நிகழ்பட ஆட்டகங்கள் உட்பட பல்வேறு ஊடகங்களுக்கு மாற்றியமைக்கப்பட்டுள்ளது. பிளேடு என்ற பாத்திரத்திற்கு நடிகர் வெச்லி சினைப்சு என்பவர் உயிர் கொடுத்தார். 1998 ஆம் ஆண்டு முதல் பிளேடு, பிளேடு 2 மற்றும் பிளேடு 3 போன்ற திரைப்படங்களில் நடித்துள்ளார். அதைத் தொடர்ந்து மார்வெல் திரைப் பிரபஞ்ச பின்னணியில் உருவாகி வரும் பிளேடு படத்தில் நடிகர் 'மஹர்ஷலா அலி' என்பவர் பிளேடு என்ற வேடத்தில் நடிக்க உள்ளார்.

## மேற்கோள்கள்

## வெளியிணைப்புகள்
* Blade at Marvel.com

பகுப்பு:1973 வரைகதை கதாபாத்திரங்கள்
பகுப்பு:பிரித்தானிய மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:ஜீன் கோலன் உருவாக்கிய கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
தன்சிலா கான்

**தன்சிலா கான்** (Tanzila Khan) ஒரு பாக்கித்தான் ஊனமுற்றோர் உரிமை ஆர்வலர், எழுத்தாளர், ஊக்கமூட்டும் பேச்சாளர், மற்றும் *கேர்லிதிங்சின்* நிறுவனர் ஆவார், இது குறைபாடுகள் உள்ள பெண்களுக்கு விடாய்க்கால அணையாடைகளை வழங்குகிறது. கான் இனப்பெருக்க ஆரோக்கியம் மற்றும் கல்வி பற்றிய விழிப்புணர்வு மற்றும் அணுகல், குறிப்பாக குறைபாடுகள் உள்ளவர்களுக்கு விழிப்புணர்வு மற்றும் கவனம் செலுத்துவதில் முக்கியப் பங்காற்றுகிறார். இவர் இந்த விடயத்தினைப் பற்றி பல புத்தகங்களை எழுதியுள்ளார் மற்றும் பொது உரைகள் மற்றும் கருத்தரங்குகளை வழங்கியுள்ளார். இவர் பாக்கித்தானில் உள்ள குறைபாடுகளை களைவதற்காகவும் பணி செய்து வருகிறார்.

## ஆரம்ப கால வாழ்க்கை
கான் பிறந்ததிலிருந்து சக்கர நாற்காலியில் இருக்கிறார்.  இவரது இளமையில், இவர் நாடகச் செயல்பாடுகளில் ஈடுபட்டார். இவர் பின்னர் உலகளாவிய மாற்றங்களை உருவாக்கும் இளைஞர் முகாம் மற்றும் இளைஞர் செயல்பாட்டு உச்சிமாநாடு ஆகியவற்றுக்காக பணியாற்றினார், அது தொடர்பான பல பட்டறைகளை வடிவமைத்தார். பின்னர், பாலியல் மற்றும் இனப்பெருக்க ஆரோக்கியம் மற்றும் உரிமைகள் மற்றும் தொடர்புடைய பிரச்சினைகளுக்கான பயிற்சி தொகுதியான "*தியேட்டர் ஆஃப் த டேபூ*" இல் நாடக ஊடகத்தை மறுபரிசீலனை செய்தார். கான் லண்டன் பல்கலைக்கழகத்தில் சர்வதேச வளர்ச்சியில் இளங்கலை சட்டப் பட்டம் பெற்றார்.

## ''கேர்லி திங்ஸ்''
உள்ளூர் மாதவிடாய் தடை காரணமாக, பாக்கித்தானில் பெண் சுகாதாரப் பொருட்களுக்கான ஆதரவு போதுமானதாக இல்லை. இதற்கு பதிலளிக்கும் விதமாக, கான், பாக்கித்தானில் உள்ள பெண்களுக்கு மேலும் அணுகக்கூடிய வகையில், கிரிளி திங்ஸ் பி.கே என்ற தொடக்க நிலை வணிக நிறுவனத்தை நிறுவி, உணவு விநியோக சேவை முறையில் வீட்டிலும், இவசர காலங்களிலும் பெண்களுக்கு விடாய்க்கால அணையாடைகளை வழங்கினார். இவசர கருவிகலப் பெட்டிகளில்"ஒரு ஒற்றைப்பயன்பாடு கொண்ட உள்ளாடைகள், மூன்று பட்டைகள் மற்றும் இரத்தக் கறை நீக்கி" ஆகியனவற்றை உள்ளடக்கி இருக்கும்.

கான், தனது பணிகளைச் செய்யத் துவங்கிய போது ஏற்பட்ட இவரது அனுபவங்களை பின்வருமாறு விவரிக்கிறார். தான் சிறு சிறு வேலைகளில் ஈடுபட்டுக் கொண்டிருந்த போது மாதவிடாய் ஏற்பட்ட போது  தன்னைப் போன்ற சக்கர நாற்காலி பயன்படுத்துபவர்களுக்கு கடைகள் எளிதில் அனுகக் கூடிய வகையில் இல்லாமல் இருந்ததாகக் கூறுகிறார். இவரது நிறுவனம், கருத்தடைகளை வழங்குவதை விரிவுபடுத்துவதை நோக்கமாகக் கொண்டுள்ளது. சில பெண்கள் கடைகளில் திறந்தவெளியில் வாங்குவதில் சங்கடமாக இருக்கும் தயாரிப்புகளையும், கழிப்பறை இருக்கை கவர்கள் மற்றும் முடி அகற்றும் குழைவுகளையும் வழங்குகிறது, மேலும் பயன்படுத்தப்பட்ட அணையாடைகளை சுகாதாரமாக அகற்றுவதற்கான வழிமுறைகளையும் ஆராய்ந்து வருகிறது.

## படைப்புகள்
கான் தனது முதல் புத்தகத்தை தனது 16  ஆம் வயதில் வெளியிட்டார், அதன் மூலம் வந்த வருவாயினை தனது பகுதியில் சமூக திட்டங்களுக்கு நிதியளித்தார். இவர் பின்வரும் படைப்புகளை எழுதியுள்ளார்:

* *எ ஸ்டோரி ஆஃப் மெக்சிகோ (மெக்சிகோவின் கதை)*
* *தெ பெர்பெக்ட் சிட்சுவேசன்: சுவீட் சிக்ஸ்டீன் ( சரியான சூழ்நிலை: இனிமையான பதினாறு* )

## விருதுகள்
கான் தனது செயல்பாட்டிற்காக பின்வரும் விருதுகளை வென்றுள்ளார்:

எதிர்காலத்தின் இளம் இணைப்பாளர் ( சுவீடிய நிறுவனம் ). இளம் தலைவர் ( *உமன் டெலிவர்* ). கதீஜா துல் குப்ரா விருது (வாதாடலுக்கான தேசிய அளவிலான அங்கீகாரம்). இளைஞர் வாகையாளர் ( *பேக்கார்ட் அறக்கட்டளை* ). SRHR மற்றும் குறைபாடுகள் குறித்து லாகூரில் ஒரு பயிற்சி நிறுவனத்தை நிறுவ*ஆம்ப்லிஃபை சேன்ஞ்* இலிருந்து நிதி பெறப்பட்டது. 2012 இல் டெட் இல் பேச அழைக்கப்பட்டார் 

## சான்றுகள்

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:பெண் தொழிலதிபர்கள்
கார்டியன்சு ஒப் த கலக்சி (வரைகதை)

**கார்டியன்சு ஒப் த கலக்சி** அல்லது **கார்டியன்ஸ் ஒப் த கலக்ஸி** () என்பது மார்வெல் வரைகதை நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் அணி ஆகும். இந்த அணியை ஏப்ரல் 2008 ஆம் ஆண்டு எழுத்தாளர், பதிப்பாசிரியர் டான் அப்நெட் மற்றும் ஆண்டி லானிங் ஆகியோரால் உருவாக்கப்பட்டது.

இந்த அணியில் இசுடார் லோர்டு, காமோரா, குரூட், பைலா வெல், ஆடம் வார்லாக், டிராக்சு தி டெஸ்ட்ராயர், ராக்கெட் ரக்கூன் போன்றோர் இருந்தனர். இது முதலில் ஏப்ரல் 2008 ஆம் ஆண்டில்  'அண்ணிகிளாடின்: காணியூஸ்ட்' #6 என்ற கதையில் தோன்றியது. இந்த அணியை அடிப்படையாகக் கொண்ட கார்டியன்சு ஒப் த கலக்சி என்ற திரைப்படம் 2014 ஆம் ஆண்டில் வெளியாகி விமர்சன ரீதியாக பாராட்டப்பட்டது. அதைத் தொடர்ந்து 2017 ஆம் ஆண்டு கார்டியன்சு ஒப் த கலக்சி 2 என்ற படம் வெளியானது. மேலும் இந்த அணி அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) ஆகிய படங்களிலும் இடம் பெற்றுள்ளது. மேலும்  2022 இல் வரவுள்ள தோர்: லவ் அண்ட் தண்டர் என்ற படத்திலும் இடம் பெற்றுள்ளது. இது 1969 ஆம் ஆண்டில் ஆர்னால்ட் டிரேக், ராய் தாமஸ் மற்றும் ஸ்டான் லீ ஆகியோரால் உருவாக்கப்பட்ட அசல் அணியை மையமாக வைத்து உருவாக்கப்பட்டது.

## மேற்கோள்கள்

## வெளியிணைப்புகள்
* 
* [Guardians of the Galaxy](https://marvel.fandom.com/wiki/Guardians_of_the_Galaxy_(Earth-616)) at Marvel Wiki
* 
* Guardians of the Galaxy

பகுப்பு:2008 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன் அணிகள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
அக்ரம் கதூன்

**அக்ரம் கதூன்** (Akram Khatoon பிறப்பு; 26 செப்டம்பர் 1937, அஜ்மீர் ) பாக்கித்தானைச் சேர்ந்த முன்னாள் வங்கியாளர் ஆவார். 1989 இல், இவர் முதல் மகளிர் வங்கி லிமிடெட்டின் நிறுவனர் தலைவரானார், இவர் 2004 வரை அந்தப் பதவியில் இருந்தார். இந்தப் பதவியில் இருந்ததன் மூலம் இவர் நாட்டின் முதல் பெண் வங்கித் தலைவரானார்.

## ஆரம்ப கால வாழ்க்கை
கதூன் பிரித்தானிய இந்தியாவின் அஜ்மீரில், 26 செப்டம்பர் 1937 அன்று முஹம்மது ஷாபி மற்றும் ஹசீனா பேகம் ஆகியோருக்கு மகளாகப்  பிறந்தார். ஷாஃபி பாக்கித்தான் இரயில்வே துறையில் பணிபுரிந்தார். கதூனுக்கு இரண்டு தங்கைகள் இருந்தனர். இவர் இந்தியாவின் அஜ்மீரில் ஒரு மறைப் பணியாளர் பள்ளியில் பயின்றார். இவர் நான்காம் தரத்தில் படித்துக் கொண்டிருந்த போது  இவருடைய பெற்றோர் 1947 இல் பாக்கித்தானுக்கு குடிபெயர்ந்தனர். இந்தியப் பிரிவினைக்குப்பிறகு இவரது குடும்பம் லாகூரில் குடியேறியபோது, லாகூர் பாசறைப் பகுதியில் உள்ள இஸ்லாமியா பெண்கள் உயர்நிலைப் பள்ளியில் கதூன் சேர்க்கப்பட்டார். இவர் லாகூர் மகளிர் பல்கலைக்கழகத்தில் தனது பட்டப்படிப்பினைப் பெற்றார் மற்றும் 1958 இல் லாகூரில் உள்ள *ஃபார்மன் கிறிஸ்டியன் கல்லூரி* மூலம் பஞ்சாப் பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். கதூன் கல்வியில் சிறந்து விளங்கினார். இவர் வலைப்பந்து, கைப்பந்து, உயரம் தாண்டுதல், சைக்கிள் ஓட்டுதல் மற்றும் விவாதங்கள், பேச்சு மற்றும் எழுத்துப் போட்டிகள் போன்ற பிற விளையாட்டுகளில் பங்கேற்றார். கராச்சியின் *டெய்லி ஜங்* என்ற வார இதழில் இவருடைய ஒரு சுயசரிதை வெளியிடப்பட்டது. இவளுடைய நண்பர்கள் வற்புறுத்தினாலும், புத்தகங்களுக்கான வாசகர்கள் குறைந்து வருவதாக இவர் நம்பியதால், சுயசரிதை எழுதுவதாக முடிவு செய்தார். இவருடைய சகோதரிகள் திருமணமாகி இலண்டனில் வசிக்கிறார்கள். தனது பெற்றோரைப் பராமரிப்பதற்காக திருமணம் செய்ய வேண்டாம் என்று முடிவு செய்தார்.

## விருதுகள் மற்றும் கௌரவங்கள்
1990 ஆம் ஆண்டின் சிறந்த  பெண் விருது பெற்றார். முதல் இஸ்லாமாபாத்தின் குறுநிதி வங்கி இயக்குநர்கள் குழுவில் இருந்தார்.

பாக்கித்தான் பெண்கள் பெண்கள் கூட்டமைப்பின் தலைவராக பொறுப்பேற்றார்.

சுவிட்சர்லாந்தின் பல்கலைக்கழக பெண்கள் சர்வதேச கூட்டமைப்பின் சந்தைப்படுத்தல் மற்றும் நிதி திரட்டும் குழுவின் உறுப்பினராகப் பொறுப்பேற்றார்.

பாக்கித்தான் வர்த்தக மற்றும் தொழில்முறை பெண்கள் கூட்டமைப்பின் மூத்த ஆலோசகராகத் தேர்வானார்.

சிந்து மூத்த குடிமக்கள் குழுமத்தின் துணைத் தலைவராக ஆனார்.

கராச்சியின் ஜின்னா மகளிர் பல்கலைக்கழகத்தின் நிர்வாகக் குழு உறுப்பினர்களில் ஒருவராகத் தேர்வானார்.

*SIUT* மற்றும் *APWA ஆகியன* இவரது பங்களிப்பினைப் பாராட்டும் விதமாக இவரது பெயரில் செயற்கைக்கோள் ஊடுபிரித்தல் மையத்தை நிறுவியது.  வொண்டர் வுமன் ஆஃப் பாக்கித்தான் விருதினை 2017 ஆம் ஆண்டில் பெற்றார். வங்கித் துறையில் இவரது செயல்திறனை அங்கீகரிக்கும் விதமாக  பல்வேறு நிறுவனங்கள் மற்றும் அமைப்புகளிலிருந்து 60 க்கும் மேற்பட்ட விருதுகளைப் பெற்றார்.

## பெண் கல்விக்கு பங்களிப்பு
கதூன் ஜின்னா பல்கலைக்கழகத்தில் 2017 ஆம் ஆண்டு முதல் 2019 வரை அதிபராக பணியாற்றினார். இவர் இப்போது ஜின்னா பெண்கள் பல்கலைக்கழகத்தின் ஆளுநர் குழுவில் வாழ்நாள் மூத்த உறுப்பினராக பணியாற்றி வருகிறார். பல்கலைக்கழக மாணவர்களுக்கு வழங்கப்படும் கல்வியின் தரத்தை மேம்படுத்துவதில் இவர் சிறந்த சேவைகளை வழங்கியுள்ளார்.

## சான்றுகள்

பகுப்பு:1937 பிறப்புகள்
பகுப்பு:வாழும் மக்கள்
சாசியா சையத்

**சாசியா சையத்** (Shazia Syed) ஒரு பாக்கித்தானிய தொழிலதிபர் ஆவார், இவர் தற்போது *யுனிலீவரில் குளோபல்* பானங்களின் செயலாட்சித் துணைத் தலைவராக உள்ளார். *ஷீவாஸ் யூனிலீவர் பாக்கித்தான் லிமிடெட்டின்* தலைவரும் தலைமை நிர்வாக அதிகாரியாக, நவம்பர் 2015 முதல் பிப்ரவரி 2020 வரை இருந்தார். அதற்கு முன் இவர் நவம்பர் 2013 முதல் அக்டோபர் 2015 வரை *யூனிலீவர்* இலங்கையின் தலைவராகப் பணியாற்றினார்.

நிறுவனத்தில் தனது 30 ஆண்டுகளில், இவர் நிறுவனத்தின் அனைத்து துறைகள் மற்றும் பிரிவுகளில் பணியாற்றியுள்ளார்.

## கல்வி மற்றும் தனிப்பட்ட வாழ்க்கை
சாஜியா பாக்கித்தானில் உள்ள கைபர்-பக்துன்க்வா என்ற சிறிய கிராமத்தில் பிறந்தார். சையத் கிளேட்டன் மாநில பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார்.

இவருக்கு திருமணமாகி இரண்டு குழந்தைகள் உள்ளன 

## தொழில் வாழ்க்கை
அக்டோபர் 1989 இல் யுனிலீவர் நிறுவனத்தில் சேர்ந்த சையத், மேலாண்மை பயிற்சியாளராக தனது தொழில் வாழ்க்கையைத் தொடங்கினார்.

டிசம்பர் 2000 இல், இவர் வியட்நாமிற்கு சென்றார், அங்கு யூனிலீவர் வியட்நாமில் வணிக அலகு தலைவராக நியமிக்கப்பட்டார். இவர் டிசம்பர் 2003 வரை மூன்று ஆண்டுகள் அங்கு பணியாற்றினார்.

ஜனவரி 2004 இல், இவர் பாக்கித்தானுக்குத் திரும்பினார் மற்றும் 2009 இல் புத்துணர்வூட்டுதல் சந்தைப்படுத்தல் துணைத் தலைவராக ஆவதற்கு முன்பு யூனிலீவர் *பாக்கிஸ்தான் வரையறுக்கப்பட்ட குழுமத்தின்*  வீடு மற்றும் சுய பாதுகாப்பு பொருட்களின் வணிக பிரிவின் தலைவராக இருந்தார்.

ஏப்ரல் 2009 இல், இவர் நிர்வாக இயக்குநராக யூனிலீவர் *பாக்கிஸ்தான் வரையறுக்கப்பட்ட குழுமத்தில்* நியமிக்கப்பட்டார்  அதே நேரத்தில் உனிலீவர் உணவக நிறுவனத்தில் இயக்குநாராகப் பணியாற்றினார் .  2009 ஆம் ஆண்டில், பாக்கித்தானின் யூனிலீவரில் பனிக்கூழ் வணிகத்திற்கு ஒரு வருடம் தலைமை தாங்கினார்.

இவர் ஜனவரி 2010 முதல் மார்ச் 2016 வரை யூனிலீவர் *பாக்கிஸ்தான் ஃபுட்ஸ் வரையறுக்கப்பட்ட குழுமத்தின்* செயல் இயக்குநராகப் பணியாற்றினார். நவம்பர் 2013 இல் *யூனிலீவர் ஸ்ரீலங்கா வரையறுக்கப்பட்ட குழுமத்தின்* நிறுவனத்தின் முதல் பெண் தலைவராக ஆவதற்கு முன்பு *யூனிலீவர் பாக்கித்தான் வரையறுக்கப்பட்ட குழுமத்தின்* நிறுவனத்தின் நிர்வாக இயக்குநர் மற்றும் வாடிக்கையாளர் மேம்பாட்டுத் துணைத் தலைவராகப் பணியாற்றினார்.  சையத்தின் தலைமையின் கீழ், யூனிலீவர் இலங்கை வணிகம் பரவலான  வளர்ச்சியைக் கண்டது. அக்டோபர் 2015 வரை யூனிலீவர் இலங்கையின் தலைவராக இருந்தார். இவர் ஏப்ரல் 2014 இல் யுனிலீவர் பாக்கித்தானில் நிர்வாக இயக்குநரானார். நவம்பர் 2015 இல், இவர் *யூனிலீவர் பாக்கித்தான் வரையறுக்கப்பட்ட குழுமத்தில் த*லைவராகவும் தலைமை நிர்வாக அதிகாரியாகவும் ஆனார். மார்ச் 2016 இல், சையதுக்கு யூனிலீவர் பாக்கிஸ்தான் ஃபுட்ஸ் *வரையறுக்கப்பட்ட குழுமத்தின்* தலைமை நிர்வாக அதிகாரியாக கூடுதல் பொறுப்பு வழங்கப்பட்டது. இப்போது இவர் யுனிலீவர் தலைமை அலுவலகமான ரோட்டர்டாமில் உலகளாவிய செயலாட்சித் தலைவராக உள்ளார்.

## விருதுகள் மற்றும் அங்கீகாரம்
ஜூலை 2015 இல், இலங்கையின் பெண்கள் மேலாண்மை சையதுக்கு, "சிறந்த சர்வதேச மகளிர் தலைமைத்துவத்திற்கான" விருதை வழங்கியது.

2016 ஆம் ஆண்டில், *[[தி எக்சுபிரசு திரிப்யூன்|தி எக்ஸ்பிரசு திரிப்யூன்]]*, கூட்டாண்மை உலகில், பாக்கித்தானின் மிகவும் அங்கீகரிக்கப்பட்ட ஆளுமைகளில் ஒருவராக இவரை குறிப்பிட்டது.

இவர் பாக்கித்தான் வணிக குழுவின் இயக்குநராகவும், தேசிய மேலாண்மை அறக்கட்டளையின் ஆளுநர் குழுவில் உறுப்பினராகவும், பாக்கித்தானின் *டியூக் ஆஃப் எடின்பர்க்* விருது அறக்கட்டளையின் அறங்காவலராகவும் பணியாற்றுகிறார்.

## சான்றுகள்



பகுப்பு:வாழும் மக்கள்
பகுப்பு:பெண் தொழிலதிபர்கள்
வானூர்தித் துறையில் பெண்கள்

**வானூர்தித் துறையில் பெண்கள்** (*Women in aviation*) விமானம், உலங்கு வானூர்தி, விண்வெளிப் பயணங்கள் ஆகிய இரண்டையும் விட இலகுவான விமானப் பயணத்தின் ஆரம்பத்திலிருந்தே பெண்கள் மோட்டார் பொருத்தப்பட்ட விமானப் பணியில் ஈடுபட்டுள்ளனர். பெண் விமானிகள் "பறவைகள்" என்றும் அழைக்கப்பட்டனர். 1908 முதல் பெண்கள் விமானங்களில் பறக்கின்றனர். இருப்பினும், 1970க்கு முன்னர், பெரும்பாலானவர்கள் தனிப்பட்ட முறையில் வேலை செய்வதற்கோ அல்லது விமானத் துறையில் ஆதரவுப் பாத்திரங்களில் ஈடுபடுவதற்கோ மட்டுப்படுத்தப்பட்டனர். விமானப் போக்குவரத்து பெண்களை "முன்னோடியில்லாத பயணங்களில் தனியாகப் பயணிக்க" அனுமதித்தது. பல்வேறு விமானத் துறைகளில் வெற்றி பெற்ற பெண்கள் இளைய பெண்களுக்கு வழிகாட்டிகளாக பணியாற்றினர், அவர்களின் தொழில் வாழ்க்கையில் அவர்களுக்கு உதவினார்கள். 

இயந்திரமயமாக்கப்பட்ட முதல் இரண்டு தசாப்தங்களுக்குள், பெண் விமானிகள் வேகம், சகிப்புத்தன்மை மற்றும் உயர சாதனைகளை முறியடித்தனர். அவர்கள் விமானப் பந்தயங்களில் ஆண்களுக்கு எதிராகப் போட்டியிட்டு வெற்றி பெற்றனர். மேலும் அண்டார்டிக்காவைத் தவிர ஒவ்வொரு கண்டத்திலும் பெண்கள் பறக்கத் தொடங்கினர். வான்வழி நிகழ்ச்சிகள்,   வான்குடை மற்றும் போக்குவரத்துப் பயணங்களைக் கூடத் தொடங்கினர். இரண்டாம் உலகப் போரின்போது, ஒவ்வொரு கண்டத்திலிருந்தும் பெண்கள் போர் முயற்சிகளுக்கு உதவினார்கள். ஆனால் பெரும்பாலும் இராணுவ விமானத்தில் இருந்து கட்டுப்படுத்தப்பட்டாலும், பல பெண் விமானிகள் துணை சேவைகளிலும் பறந்தனர். 1950கள் மற்றும் 1960களில், பெண்கள் முதன்மையாக விமான உருவகப்படுத்துதல் பயிற்சி, விமான போக்குவரத்து கட்டுப்பாடு மற்றும் விமான உதவியாளர்களாக ஆதரவு துறைகளில் சேவை செய்வதற்கு கட்டுப்படுத்தப்பட்டனர். 1970களில் இருந்து, பெரும்பாலான நாடுகளில் பெண்கள் இராணுவ சேவையில் பங்கேற்க அனுமதிக்கப்பட்டனர்.

## வரலாறு
பறக்கத் தெரிந்த முதல் பெண் எலிசபெத் திப்லே என்பவராவார. இவர் 1784ஆம் ஆண்டில் பிரான்சின் லியோனுக்கு மேலே பறந்த ஒரு பிணைக்கப்படாத சூடான காற்று பலூனில் பயணித்தார்.  நான்கு ஆண்டுகளுக்குப் பிறகு, யீன் லாப்ரோசு என்ற பெண் ஒரு பலூனில் தனியாகப் பறந்த முதல் பெண்மணி ஆனார். மேலும் வான்குடையில் பறந்த முதல் பெண் என்ற பெருமையைப் பெற்றார்.  சோபி பிளான்சார்ட்  என்பவர் தனது முதல் பலூன் விமானத்தில் 1804இல் பறந்தார். 1810 வாக்கில் ஒரு தொழில்முறை விமானியாக இருந்தார் . மேலும், 1811 இல் முதலாம் நெப்போலியனின் வான்படையில் தலைவராகவும் நியமிக்கப்பட்டார். பிளான்சார்ட், 1819 ஆம் ஆண்டில் ஒரு வான் விபத்தில் இறந்தார்.  சூன் 1903 இல்,  பாரிசில் விடுமுறையில் இருந்த அமெரிக்கப் பெண்ணான ஐடா டி அகோஸ்டா, டிரிகிபிள்ஸ் முன்னோடியான ஆல்பர்டோ சாண்டோஸ்-டுமான்ட்டை சமாதானப்படுத்தி, அவரது வான்கப்பலை இயக்கினார். அநேகமாக மோட்டார் பொருத்தப்பட்ட விமானத்தை இயக்கிய முதல் பெண் இவர்தான்.

இருபதாம் நூற்றாண்டின் தொடக்கத்திலிருந்து பல ஆண்டுகளில், விமானத் துறையில் பெண்களால் பல குறிப்பிடத்தக்க தருணங்கள் இருந்தன. இருப்பினும், சிலர் முன்னோடியாக இருந்தனர். மேலும் அவர்களின் செல்வாக்கும் தாக்கமும் மிகப் பெரியது. மேலும் பெண்கள் விமானத் துறையின் பல்வேறு அம்சங்களில் ஈடுபடுவதற்கு வழி வகுத்தனர்.

இந்தத் துறையில் ஆண்களைப் போல தங்களை திறமையாக நிரூபிக்க பெண்கள் பெரும்பாலும் கடினமாக உழைக்க வேண்டியிருந்தது. கிளேர் பூத் லூஸ் என்பவர் எழுதினார்; "நான் ஒரு பெண் என்பதால், நான் வெற்றி பெற அசாதாரண முயற்சிகளை செய்ய வேண்டும். நான் தோல்வியடைந்தால், 'அவர்களுக்கு என்ன தேவை என்று யாரும் சொல்ல மாட்டார்கள். அவர்கள் 'பெண்களுக்கு தேவையில்லை' என்பார்கள்". 

## மேற்கோள்கள்

பகுப்பு:வரலாற்றில் பெண்கள்
பகுப்பு:வான் போக்குவரத்து
தோசிபாய் படேல்

**தோசிபாய் ருசுதோம்ஜி கோவாசுஜி பட்டேல்** (Dossibai Patell) (16 அக்டோபர் 1881 - 4 பிப்ரவரி 1960), பின்னர் **தோசிபாய் ஜஹாங்கிர் ரத்தென்ஷா தாதபோய் என்றும்** அழைக்கப்படும் இவர் ஓர் இந்திய மகப்பேறியல் நிபுணர் மற்றும் மகளிர் மருத்துவ நிபுணர் ஆவார், அவர் 1910 இல் இங்கிலாந்தின் ராயல் அறுவை சிகிச்சை நிபுணர் கல்லூரியில் உறுப்பினரான முதல் பெண் ஆனார் ( ஆர்சிஎஸ்).

இந்தியாவில் ஆரம்ப மருத்துவப் பயிற்சியை முடித்த பிறகு, அவர் லண்டனில் ஆறு ஆண்டுகள் *எம் ஆர்சிஎஸ்*, *எல் ஆர்சிபி*,*எம் ஆர்சிபி, எம்பிபிஎஸ் மற்றும் எம்டி*  படித்தார்.

இந்தியா திரும்பியவுடன், அவர் மகப்பேறியல் மற்றும் மகளிர் மருத்துவத் தொழிலில் ஈடுபட்டார், தாய் மற்றும் குழந்தைகள் நல மையங்களை நிறுவி குழந்தை இறப்பை குறைக்க பணியாற்றினார். மும்பை மகப்பேறியல் மற்றும் மகளிர் மருத்துவ சங்கத்தின் தலைவராகவும் பின்னர் இந்தியாவில் மருத்துவ பெண்கள் சங்கத்தின் தலைவராகவும் ஆனார்.

அவரது நினைவாக தோசிபாய் ஜேஆர் தாதாபாய் சொற்பொழிவு கொடுக்கப்பட்டுள்ளது.

## ஆரம்ப கால வாழ்க்கை
தோசிபாய் படேல் 16 அக்டோபர் 1881 இல் ஒரு செல்வந்த பார்சி குடும்பத்தில் பிறந்தார். மற்றும் பம்பாயில் (இப்போது மும்பை) பெண்களுக்கான *மிஸ் மூஸ்* பள்ளியில் பயின்றார். 

1903 ஆம் ஆண்டில், பம்பாயின் *கிராண்ட் மருத்துவக் கல்லூரியில்*  அங்கிருந்து அவர் மருத்துவம் மற்றும் அறுவை சிகிச்சையில் உரிமம் பெற்றார். பின்னர் அவர் வெளிநாட்டில் படிக்க அனுமதிக்கும்படி பெற்றோரை வற்புறுத்துவதற்கு முன்பு சர் தேமுல்ஜி நாரிமன் மற்றும் மருத்துவர் மசீனாவுக்கு உதவினார். 

## லண்டனில் வாழ்க்கை
*ராயல் ஃப்ரீ ஹாஸ்பிடலில்* (லண்டன் ஸ்கூல் ஆஃப் மெடிசின் ஃபார் மகளிர்)  நான்கு ஆண்டுகள் படித்தார் மற்றும் மே 1910 இல், எம்ஆர்சிஎஸ் தேர்வில் பெண்கள் அனுமதிக்கப்பட்ட நான்கு ஆண்டுகளுக்குப் பிறகு ராயல் காலேஜ் ஆப் *சர்ஜென்ஸில்* (MRCS) உறுப்பினரான முதல் பெண் ஆனார்   .  அதே ஆண்டில் அவர் ராயல் மருத்துவக் கல்லூரியின் (ஆர்சிபி) முதல் பெண் உரிமம் பெற்றவர் (எல்ஆர்சிபி) ஆனார்.  அவர் 1910 இல் லண்டன் பல்கலைக்கழகத்தின் இளங்கலை மருத்துவம் மற்றும் இளங்கலை அறுவை சிகிச்சை (MB BS) பட்டம் பெற்றார். 1911 ஆம் ஆண்டில் அவர் *ஆர்சிபியில்* உறுப்பினரானார்,  மூன்று ஆண்டுகளுக்குப் பிறகு பெண்கள் அதன் தேர்வில் பங்கேற்க அனுமதிக்கப்பட்டனர் மற்றும் *ஐவி ஈவ்லின் உட்வார்ட்* கல்லூரியின் முதல் பெண் உறுப்பினரானார். 

அவர் 1912 இல் லண்டன் வெப்பமண்டல மருத்துவப் பள்ளியில் தனது மருத்துவப் பட்டத்தை (MD) பெற்ற  முதல் இந்தியப் பெண் ஆனார்.  

## தொழில் வாழ்க்கை
1912 இல் இந்தியாவுக்குத் திரும்பியவுடன், தோசிபாய் ருசுதோம்ஜி கோவாசுஜி பட்டேல்    அவர் மகப்பேறு மற்றும் மகளிர் மருத்துவத்தில் பணியாற்றினார். இதன் விளைவாக,  ரேடியம் வாங்க, வைத்துக் கொள்ள விநியோகிக்க உரிமம் பெற்ற முதல் நபராவார் . 

1924 ஆம் ஆண்டில், குழந்தை இறப்பு பற்றிய ஒரு ஆய்வறிக்கையை அவர் முன்வைத்தார், குழந்தை இறப்புகளில் மூன்றில் இரண்டு பங்குக்கு மேல் தடுக்கப்படுவதாகவும், அந்த ஆய்வில் அவர் கூறினார். கருத்தரித்தல் ,பிரசவம் மற்றும் தாய் மற்றும் குழந்தைகள் நல மையங்களை உருவாக்குதல் ஆகியவற்றை மேற்பார்வையிட்டார். 

இரண்டாம் உலகப் போரின்போது , அவர் செஞ்சிலுவை சங்கத்தின் பம்பாய் கிளையில் பணியாற்றினார்.  

அவர் காமா மற்றும் குறைபாடற்ற மருத்துவமனைகளில் கௌரவ ஆலோசனை அறுவை சிகிச்சை நிபுணராகவும் இருந்தார். 

## மரணம் மற்றும் மரபு
அவர் 4 பிப்ரவரி 1960 இல் இறந்தார்.  அவளுடைய நினைவாக ஒரு சொற்பொழிவு வழங்கப்படுகிறது, கடந்த சில பேச்சாளர்கள்:

* *பால் டெவ்ரோய்* 
* *ஜெருஷா ஜிராட்* 
* *லிண்டா கார்டோசோ* 

## சான்றுகள்

பகுப்பு:1960 இறப்புகள்
பகுப்பு:1881 பிறப்புகள்
ஜே. எம். எச். அசன் மவுலானா

**ஜே. எம். எச். அசன் மவுலானா ** ஆங்கிலம்  **J.M.H. Aassan Maulaana**   இந்திய அரசியல்வாதி 
இவரின் தந்தை பெயர் ஜே. எம். ஆரூண்ரஷீத், இந்திய தேசிய காங்கிரசு கட்சி சார்பாக தேனி நாடாளுமன்ற உறுப்பினராக மக்கள் பணியாற்றியுள்ளார். தாயார் பெயர் ஹாஜிரான் பீவி பிறந்தது 1985ம் ஆண்டு. பிறந்த ஊர் சென்னை .

ஷாஜிதா பர்வீன் என்ற மனைவி உள்ளார். சென்னை புதுக்கல்லூரியில் 2005 ஆம் ஆண்டு எம்.பி.ஏ படித்துள்ளார். அடிப்படையில் தொழிலதிபர்.

## தேர்தல் களத்தில்
தமிழ்நாடு சட்டமன்றத் தேர்தல், 2016, இந்திய தேசிய காங்கிரசு கட்சியின் சார்பாக அம்பத்தூர் சட்டமன்றத் தொகுதியில் போட்டியிட்டு 76,877 வாக்குகள் பெற்று தோல்வியடைந்தார். தமிழ்நாடு சட்டமன்றத் தேர்தல், 2021ல் வேளச்சேரி சட்டமன்றத் தொகுதியில் போட்டியிட்டு 68,493 வாக்குகள் பெற்று வெற்றியடைந்தார்.

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்‎
பகுப்பு:இந்திய தேசிய காங்கிரஸ் அரசியல்வாதிகள்
இசுடார் லோர்டு

**இசுடார் லோர்டு** அல்லது **ஸ்டார்-லோர்ட்** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இப்பாத்திரம் எழுத்தாளர் இசுடீவ் எங்லெஹார்டு மற்றும் இசு டீவ் கான் ஆகியோரால் உருவாக்கப்பட்டது. இவரின் முதல் தோற்றம் சனவரி 1976 இல் வெளியான 'மார்வெல் பிரிவியூ' #4' என்ற கதையில் தோற்றுவிக்கப்பட்டது. இவர் ஒரு மனித தாயுக்கும் வேற்றுக்கிரவாசியான இசுபார்டாய் ஜே'சன் என்பவருக்கும் பிறந்தவர். இவரின் இயற்பெயர் 'பீட்டர் ஜேசன் குயில்' ஆகும். இவர் ஒரு கிரகக் காவலர் ஆவார்.

இந்த கதாபாத்திரம் 'அண்ணிகிளாடின்' (2006), 'அண்ணிகிளாடின்: காணியூஸ்ட்' (2007), 'வார் ஆஃப் கிங்ஸ்' (2008), மற்றும் 'தனோஸ் இம்பிரேடிவ்' (2009) ஆகிய வரைகதை புத்தகக் கதைகளில் முக்கியப் பாத்திரங்களில் தோன்றின. இதே பெயரில் 2008 ஆம் ஆண்டு வெளியான வரைகதையின் மறு வெளியீட்டில் விண்வெளி அடிப்படையிலான மீநாயகன் அணியான கார்டியன்சு ஒப் த கலக்சியின் தலைவனாக சித்தரிக்கப்பட்டார்.

இந்த கதாபாத்திரம் வரைகதையில் இருந்து திரைப்படங்கள், இயங்குபட தொலைக்காட்சித் தொடர்கள், நிகழ்பட ஆட்டங்கள், பொம்மைகள் மற்றும் வர்த்தக அட்டைகள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகர் சட்விக் போஸ்மேன் என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற திரைப்படங்களில் நடித்துள்ளார்.

## மேற்கோள்கள்

## வெளியிணைப்புகள்
* 

பகுப்பு:1976 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பத்ரா (இந்து தேவதை)

இந்து மதத்தில் **பத்ரா** (Bhadra) எனும் பெயர் பல்வேறு தேவதைகளைக் குறிக்கிறது. குபேரனின் மனைவி, சந்திரனின் மகள், கிருஷ்ணரின் மனைவி, ஒரு மலை  சக்தி வடிவமான துர்கா தேவியின் உடனிருப்பவர் என்றவாறு பல தேவதைகளின் வடிவங்களுக்கு இந்தப் பெயர் வழங்கப்படுகிறது

## குபேரனின் மனைவி
 பத்ரா என்ற பெயர் யக்சி, இச்சாவி, ரித்தி, மனோரமா நிதி, சகாதேவி  மற்றும் குபேரி என்றும் அழைக்கப்படுகிறார். குபேரி என்ற பெயர் மங்களம் அல்லது சுபம் அல்லது சௌபாக்கியத்தைக் குறிப்பதாகவும், சிறு தெய்வங்களில் ஒருவரான குபேரனின் மனைவி என்றும் குறிப்பிடப்படுகிறார். முரா என்ற அசுரனின் மகள் ஆவார். பத்ரா மற்றும் குபேரன் ஆகியோருக்கு நளகுவாரா, மணிக்ரியா, மயூராஜா என்ற மூன்று மகன்களும், மீனாட்சி என்ற மகளையும்  கொண்டிருந்தனர். இராவணன் இலங்கைக்குள் புகுந்து அதைக் கைப்பற்றிய பிறகு அல்காபுரிக்கு நகர்ந்துள்ளனர்.

## சந்திரனின் மகள்
மற்றொரு விதத்தில், பத்ரா சந்திரின் மகள் எனவும் இவள் உடத்யா என்ற முனிவருக்கு மணம் முடிக்கப்பட்டார் என்றும் கூறப்படுகிறது. வருணக் கடவுள் முன்னதாக பத்ராவின் அழகில் மயங்கியவர் உடத்யாவின் பர்ணசாலையிலிருந்து பத்ராவைக் கைப்பற்றி வந்தார் எனவும் கூறப்படுகிறது. நாரதரிடம் பத்ராவை மீட்டு வரச் சொல்லியதன் பேரில் நாரதர் வருணனிடம் சென்று கேட்டும் கூட பத்ராவை அனுப்பி வைக்க வருணன் இசையவில்லை. இதன் காரணமாக உடத்யா சீற்றமடைந்து கடலில் உள்ள நீர் முழுவதையும் குடித்து விட்டதாகவும் அப்பொழுதும் வருணன் பத்ராவை விடவில்லை எனவும் கூறப்படுகிறது. பின்னர் வருணனின் ஏரி மற்றும் பெருங்கடல்களும் முழுவதுமாக வற்றச் செய்யப்பட்டன. பின்னர் உடத்யா நாடுகளில் பாய்ந்து வந்த சரஸ்வதி போன்ற நதிகளை பாலைவனத்திற்குள் புகச் செய்து வளமாக இருந்த நாட்டை பாலைவனமாக மாற்றினார். நாடே வறண்டு போன பின்னர் வருணன் முனிவரிடம் பணிந்து பத்ராவை மீண்டும் கொண்டு வந்து ஒப்படைத்தான். இதன் பின்னர் முனிவர் மகிழ்ந்து உலகையும், வருணனையும் துன்பங்களிலிருந்து காப்பாற்றினர் என்ற புராணமும் உண்டு.

## கிருஷ்ணரின் மனைவி
பத்ரா ஒரு அஷ்டபார்யா, இந்துக் கடவுள் கிருஷ்ணரின் முதன்மை அரசிகளில் எட்டாவதானவர் என்று பாகவத புராணத்தில் குறிப்பிடப்பட்டுள்ளது. இவர் பாகவத புராணத்தின் படி இவரது மைத்துனியாகவும், எட்டாவது மனைவியாகவும் குறிப்பிடப்படுகிறார். விஷ்ணு புராணம் மற்றும் ஹரிவம்சம் ஆகியவை பத்ரா கேகேய நாட்டு இளவரசி அல்லது திருஷ்டகேதுவின் மகள் என குறிப்பிடப்படுகிறார்.

## வியுஷிடஸ்வாவின் மனைவி
பத்ரா (அல்லது வத்ரா) காக்சிவாத்தின் மகள் மற்றும் புரு அரசன் வியுஷிடஸ்வாவின் மனைவி என்றும் அறியப்படுகிறார். இவரின் கணவர் தனக்கு குழந்தைகள் இல்லாத நிலையில் இறந்து போன போது இவர் தன் கணவரைத் தொடர்ந்து செல்ல தன்னைத் தானே மாய்த்துக் கொள்ளத் துணிந்தார். ஆனால் இந்த தருணத்தில் பௌர்ணமியிலிருந்து எட்டாம் மற்றும் பதினான்காம் நாளில் அவரது கணவரின் சடலத்துடன் உடலுறவு கொள்ள ஒரு அசரீரி குரல் கூறியது. அந்த வழிகாட்டுதலைப் பின்பற்றி, மாதவிடாய் குளியலுக்குப் பிறகு தன் கணவரின் சடலத்துடன் உடலுறவு கொண்டார், இதன் விளைவாக ஏழு மகன்கள் பிறந்தனர். 

இவ்வாறு பத்ரா என்ற பெயரைச் சுற்றி இந்து மதத்தில் பல புராணக் கதைகள் உள்ளன. 

## மேற்கோள்கள்

பகுப்பு:இந்து பெண் தெய்வங்கள்
திருப்பூர் ஏ. எம். மைதீன்

**அ. மு. முகைதீன் எனும் ஏ. எம். முஹைதீன்** (*A M. Mohideen*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் திருப்பூரில் பிறந்தார். இந்தியன் யூனியன் முஸ்லிம்லீக்கில் இணைந்து தனது அரசியல் பணியை துவக்கினார். இந்திய ஒன்றிய முஸ்லிம் லீக் கட்சி சார்பாக தமிழ்நாடு சட்டமன்றத் தேர்தல், 1971, துறைமுகம் (சட்டமன்றத் தொகுதியில் வென்று மக்கள் பணியாற்றியுள்ளார்.

## தேர்தல் களத்தில்
தமிழ்நாடு சட்டமன்றத் தேர்தல், 1971ல் , துறைமுகம் (சட்டமன்றத் தொகுதியில் போட்டியிட்டு 29,255 வாக்குகள் பெற்று  வெற்றியடைந்தார்.

கண்ணியத்திற்குரிய காயிதே மில்லத் என்று போற்றப்படும் முகம்மது இசுமாயில் அவர்களால் தளபதி என்ற பட்டம் சூட்டப்பட்டவர். பெரியாரின் நம்பிக்கை பெற்றவர்.

## பொறுப்புகள்
* பொதுத் துறை மீதான குழுவின் அமைப்பின் உறுப்பினர் 1973-1974
* வணிக ஆலோசனைக் குழுவின் உறுப்பினர் 1971-1972
* மெட்ராஸ் பல்கலைக்கழகத்தின் செனட் உறுப்பினர் 9 மார்ச் 1973  

## மேற்கோள்கள்

பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்‎
பகுப்பு:ஊர்ப் பெயரால் அறியப்படும் மக்கள்
பகுப்பு:1910 பிறப்புகள்
சிசா சாகித்து

**சிசா சாகித்து**  (*Shiza Shahid*) ஒரு பாக்கித்தான் சமூக தொழில்முனைவோராவார். சமூக ஆர்வலர், முதலீட்டாளர் மற்றும் கல்வியாளர் என்று பன்முகங்களுடன் இவர் இயங்கினார். இலாப நோக்கற்ற மலாலா நிதி அமைப்பின்  இணை நிறுவனராகவும் முன்னாள் தலைமை நிர்வாக அதிகாரியாகவும் செயல்பட்டார். இந்த அமைப்பு ஒவ்வொரு பெண்ணுக்கும் கல்வியை ஊக்குவிக்கிறது. 2013 ஆம் ஆண்டில், டைம்சு பத்திரிகை தேர்ந்தெடுத்த உலகை மாற்றும் 30 பெண்கள் பட்டியலில் இவரும் சேர்த்துக் கொள்ளப்பட்டார்.  இதேபோல வணிகப் பத்திரிகையான *[[போர்ப்ஸ்|போர்ப்சு பத்திரிகை தேர்ந்தெடுத்த]]*  உலக சமூக தொழில் முனைவோர்  பட்டியல் 30 பெண்கள் பட்டியலிலும் இவர் பெயர் சேர்த்துக் கொள்ளப்பட்டது. அமைதிக்கான நோபல் பரிசு பெற்ற மலாலா யூசப்சாயின் வழிகாட்டியாகவும்  இவர் நன்கு அறியப்பட்டவராக இருந்தார்.

## ஆரம்ப கால வாழ்க்கை
சிசா சாகித் பாக்கித்தானின் தலைநகரான இசுலாமாபாத்தில் பிறந்து வளர்ந்தார். இவர் தனது இளமைப் பருவத்தை தன்னார்வத் தொழிலாளியாகவும் ஆர்வலராகவும் கழித்தார். 14 வயதில் இவர் பல்வேறு குற்றங்களில் தண்டனை பெற்ற பெண்களால் ஆக்கிரமிக்கப்பட்ட சிறைகளில் வேலை செய்யத் தொடங்கினார். 2005 ஆம் ஆண்டில் காசுமீரில் ஏற்பட்ட கொடிய பூகம்பத்தைத் தொடர்ந்து ஒரு நிவாரண முகாமில் தன்னார்வலராகப் பணியாற்றினார். இவ்விபத்தில் , கிட்டத்தட்ட 85,000 பேர் கொல்லப்பட்டனர்.

இளம் வயதிலிருந்தும்  சாகித்து  பெண்களுக்கு உதவிய வரலாறு உண்டு. பாக்கித்தானில் வளரும் போது,  சாகித்து பெண்கள் சிறையில் உதவிகள் புரிய தன்னார்வலாக முன்வந்தார். இரண்டு வருடங்கள் கழித்து, இவரது தோழி பூகம்பத்தில் இறந்த பிறகு  16 வயது நிரம்பிய இவர் நிவாரண முகாமில் வேலை செய்ய ஆரம்பித்தார். தன்னார்வலர்களில் உள்ளே வந்த ஒரே பெண்ணாக இருந்த இவர்  சகோதரர்களின் எச்சரிக்கைகளைக் கேட்டு தங்கள் கூடாரங்களை விட்டு வெளியேறாத இளம் பெண்களைச் சந்தித்தார்.

## தொழில்
18 வயதில், சாகித்து இசுடான்போர்டு பல்கலைக்கழகத்தில் உயர்கல்வி பெற உதவித்தொகை பெற்று 2011 ஆம் ஆண்டு பட்டம் பெற்றார். பெண்களின் கல்விக்கு எதிரான தலிபான்களின் தடை பற்றி கேள்விப்பட்ட இவர் 2009 ஆம் ஆன்ட்டு பாக்கித்தான் திரும்பினார். 2011 ஆம் ஆண்டு தனது உயர் படிப்பை முடித்த பிறகு, துபாயில் உள்ள மெக்கின்சி & நிறுவன அலுவலகத்தில் நிபுணர் ஆய்வாளராக ஒரு தொழிலைத் தொடர்ந்தார். 2017 ஆம் ஆண்டில்  தொடக்க நிறுவனங்களுக்கு நிதியளிப்பதில் கவனம் செலுத்தும் நவ் வெஞ்சர்சு என்ற நிறுவனத்தை இணையாக நின்று -நிறுவினார்.

சாகித்து பல்வேறு நாடுகளில் உள்ள பல்கலைக்கழகங்களில் மகளிர் அதிகாரமளித்தல் மற்றும் குழந்தை கல்வியின் முக்கியத்துவம் குறித்து விரிவுரைகள் மற்றும் உரைகளை வழங்கியுள்ளார்.

### மலாலாவுடன் ஒத்துழைப்பு
இசுடான்போர்டு பல்கலைக்கழகத்தில் தனது உயர் படிப்பைத் தொடரும்போது, பாக்கித்தானில் பெண்கள் மற்றும் குழந்தை கல்வியை மேம்படுத்துவதில் லட்சியமும் ஆர்வமும் கொண்ட இளம் மலாலா யூசுப்சாயின் இணைய கானொளியைப் பார்த்து பின்னர்  இவர் மலாலாவின் தந்தை சியாவுதீனை அணுகி மலாலாவின் கனவுகளை நனவாக்க உதவினார்.

தாலிபான் உறுப்பினர்களால் சுட்டுக் கொல்லப்பட்ட மலாலா யூசுப்சாயை பார்க்க சாகித்து பர்மிங்காமிற்கு பறந்தார்.  மலாலாவின்  குடும்பத்தினருக்கும் அதிர்ச்சியிலிருந்து மீள்வதற்கு  உதவி செய்தார். பாக்கித்தான் மற்றும் ஆப்பிரிக்க நாடுகளான நைசீரியா, கென்யா மற்றும் சியரா லியோன் நாட்டுப் பெண்களிடையே பாதுகாப்பான மற்றும் உயர்தர கல்விக்கான அணுகலை உருவாக்கும் நோக்கத்துடன் சாகித்தும் மலாலாவும் மலாலா நிதியை 2013 ஆம் ஆண்டு  நிறுவினர்.

## மேற்கோள்கள்


பகுப்பு:வாழும் மக்கள்
விவியன் குணவர்தன

**வயலட் விவியன் குணவர்தன** (*Violet Vivienne Goonewardene*; ; 18 செப்டம்பர் 1916 – 3 அக்டோபர் 1996), பொதுவாக **"விவி"** என்று அழைக்கப்படும் இவர்,  ஓர் இலங்கை காலனித்துவ எதிர்ப்பு ஆர்வலர் மற்றும் அரசியல்வாதி ஆவார், உலகின் முதல் பெண் அமைச்சர்களில் ஒருவராக பணியாற்றினார். இந்திய சுதந்திர இயக்கம் மற்றும் இலங்கை சுதந்திர இயக்கம் ஆகிய இரண்டிலும் ஒரு முக்கிய நபராக, குணவர்த்தனேஃப் முக்கிய உறுப்பினராக இருந்தார், அங்கு இவர் அநியாயங்களுக்கு எதிராக போராடினார் மற்றும் அமெரிக்காவின் மத்திய கிழக்கு இராஜதந்திரத்தை விமர்சித்தார்.இவர் இடதுசாரிகளின் மிகவும் துடிப்பான ஆளுமைகளில் ஒருவராகவும், இலங்கை இடதுசாரி இயக்கத்தின் முன்னணி பெண் நபராகவும் இருந்தார்.

முடியாட்சி சார்பு பழமைவாத செல்வந்த குடும்பத்தில் பிறந்தார், மேல்நிலைப் பள்ளியில் படித்துக் கொண்டிருந்த போது, குணவர்த்தனே ஏகாதிபத்திய எதிர்ப்பு சூரிய மலர் இயக்கத்தில் ஈடுபட்டு அநீதிகளுக்கு எதிராகப்  போராடினார். 1934 மலேரியா தொற்றுநோயின் போது இவர் தன்னார்வத் தொண்டு செய்தார், அந்த நேரத்தில் இவர் ஏழைகளின் ஊட்டச்சத்து குறைபாட்டைக் கண்டார். உயர்கல்வியைத் தொடர இவரின் தந்தையால் அனுமதிக்கப்படவில்லை என்றாலும், இவரது தாய் மாமாக்கள், பிலிப் மற்றும் ராபர்ட் குணவர்தனா, பல்கலைக்கழகத்தில் சேர உதவினார்கள், அங்கு இவர் சமூக செயல்பாட்டில் ஈடுபட்டார். 1935 ஆம் ஆண்டு இலங்கையின் முதல் அரசியல் கட்சியான லங்கா சமசமாஜக் கட்சியை நிறுவிய இவரின் கணவர் லெஸ்லி குணவர்த்தனாவை இவர் சந்தித்தார்.

இவரது அரசியல் வாழ்க்கையின் போது, இவர் லங்கா சமசமாஜக் கட்சியின் எழுச்சிக்கு உறுதுணையாக இருந்தார். இரண்டாம் உலகப் போரின் தொடக்கத்தில், வேறொரு பெயரில் இந்தியாவிற்குச் சென்றார். இதன்மூலம் இவர் கைது செய்யப்படுவதனை தவிர்த்தார். அங்கு, வெள்ளையனே வெளியேறு இயக்கத்தில் கலந்து கொண்டார், 1947 இல் பிரிட்டனிடமிருந்து இந்தியா சுதந்திரம் அடைந்தது. இவர் இலங்கைக்குத் திரும்பியவுடன், 1948 இல் பிரித்தானியாவிடம் இருந்து இலங்கை சுதந்திரம் பெறுவதில் பெரும் பங்கு வகித்தார். 1940 கள் முதல் 1960 கள் வரை, லங்கா சமசமாஜக் கட்சி இலங்கையின் முக்கிய எதிர்க்கட்சியாக இருந்தது, 1960 களில், ஐக்கிய முன்னணி கூட்டணியை அக்கட்சி வழிநடத்தியது; அந்தத் தேர்தலில் சிறிமாவோ பண்டாரநாயக்கா மாநிலத் தலைவராக ஆனார். குணவர்தனே பாராளுமன்றத்தின் முக்கிய உறுப்பினராகவும், அகில இலங்கை உள்ளாட்சி ஊழியர் சங்கத்தின் தலைவராகவும் 1949 முதல் இறக்கும் வரை பணியாற்றினார். இதன் மூலம், வங்கி, கல்வி, தொழில், ஊடகம் மற்றும் வர்த்தகத் துறைகளில் உள்ள நிறுவனங்களை தேசியமயமாக்குவதன் மூலம் இலங்கையின் முன்னாள் பிரித்தானிய காலனியை ஒரு சோசலிச குடியரசாக மாற்றுவதற்கு குணவர்தனே முயன்றார்.

## ஆரம்ப வாழ்க்கை மற்றும் அரசியல் ஆரம்பம்
alt=|இடது|thumb| இவளது அத்தையின் திருமணத்தில் விவியென்னே உட்பட குணத்திலக குடும்பம் - 1924/5.
குணவர்தனே கொழும்பில் 18 செப்டம்பர் 1916 அன்று  பிறந்தார். இவரது இயற்பெயர் வயலட் விவியென் குணதிலகே ஆகும். இவரின் தந்தை மருத்துவர் டான் அலன்சன் குணதிலகே ஆவார். குணவர்தனே ஐந்து குழந்தைகளில் மூத்தவர் ஆவார். ஒரு மருத்துவராக, இவரின் தந்தை அடிக்கடி இலங்கையின் பல்வேறு பகுதிகளுக்கு மாற்றப்பட்டார்.  இவருக்கு பிரசவம் பார்க்க உதவிய  பிரெஞ்சு செவிலியரின் பெயரால் இவளுக்கு விவியன் என்று பெயரிடப்பட்டது.  குணவர்தனா தனது இளமை பருவத்தை திஸ்ஸமஹாராமா என்ற தொலைதூர கிராமத்தில் கழித்தார். அந்த ஊரில் இவர் தந்தை வேலை பார்த்து வந்தார்.  

## மேற்கோள்கள்

பகுப்பு:இலங்கைப் பெண் அரசியல்வாதிகள்
பகுப்பு:சிங்கள அரசியல்வாதிகள்
பகுப்பு:லங்கா சமசமாஜக் கட்சி அரசியல்வாதிகள்
பகுப்பு:1996 இறப்புகள்
பகுப்பு:1916 பிறப்புகள்
யெல்லோ

**யெல்லோ** (*Yellow*) என்பது 2014 ஆண்டு வெளியான மராத்தித் திரைப்படம் ஆகும். மகேஷ் லிமாயே இயக்கிய இப்படத்தை ரித்தேஷ் தேஷ்முக், உத்துங் தாக்கூர் ஆகியோர் தயாரித்துள்ளனர். டௌவுன் சிண்ரோம் என்னும் மூளை வளர்ச்சி குறைபாடு கொண்ட ஒரு மகள்/தாய் உறவை இப்படம் ஆராய்கிறது.

அறிமுக இயக்குனரான கௌரி கேட்கிலின் படமான இது, சிறப்புத் தேவைகள் கொண்ட ஒரு குழந்தையின் உண்மை கதையை அடிப்படையாகக் கொண்டது. படம் 2014 ஏப்ரல் 4  அன்று வெளியாகி விமர்சன ரீதியாக பாராட்டப்பட்டது. பாலக்-பாலக் (2013) படத்திற்குப் பிறகு நடிகர் ரித்தேஷ் தேஷ்முக் தயாரித்த இரண்டாவது படம் இது.

61 வது தேசிய திரைப்பட விருதுகளில், இது சிறப்பு ஜூரி விருதைப் பெற்றது. அதே சமயம் குழந்தை நட்சத்திரங்கள் கௌரி காட்கில் மற்றும் சஞ்சனா ராய் ஆகியோர் சிறப்பு குறிப்பு சான்றிதழைப் பெற்றனர்.

## சுருக்கம்
முக்தா ( மிருணாள் குல்கர்னி ), சேகர் ( மனோஜ் ஜோஷி ) ஆகியோரின் மகளான கௌரி (கௌரி கேட்கில்), டெளன் நோய்க்கூட்டறிகுறி எனப்படும் மூளை வளர்ச்சி குறைபாடு கொண்ட சிறுமியாக ஆவாள். கணவரின் ஆதரவு இல்லாதபோதிலும், முக்தா கௌரியை பிறர் மதிக்கும்படி வளர்க்க விரும்புகிறாள். அவள் கணவனைப் பிரிந்து தன் சகோதரன் சிறீ ( ஹிருஷிகேஷ் ஜோஷி ) உடன் வாழத் தொடங்குகிறாள். கௌரி போன்ற மாற்றுத் திறனாளிக் குழந்தைகளுக்கு, அவர்களின், கண், கைகள் போன்றவை ஒன்றிணைந்து செயல்படுவதற்கு நீச்சல் ஒரு சிறந்த பயிற்சி என்பதை முக்தா அறிகிறாள். இதனால் தன் மகளை நீச்சல் பயிற்சியில் சேர்த்துவிடுகிறாள்.  கௌரியின் நீச்சல் பயிற்சியாளர் பிரதாப் சர்தேஷ்முக் ( உபேந்திரா லிமாயே ) அவளின் நீச்சல் திறமையைப் பார்த்து, அவளை மாற்றுத் திறனாளிகளுக்கான தேசிய நீசல் போட்டியில் பங்கேற்க முயற்சி செய்கிறார். அது நனவானதா போட்டியில் கௌரி வென்றாளா என்பதே கதையின் முடிவு ஆகும்.

## நடிப்பு

* மிருணாள் குல்கர்னி முக்தாவாக 
* கௌரி காட்கில் கௌரியாக 
* உபேந்திரா லிமாயே பிரதாப் சர்தேஷ்முகாக 
* ஹிருஷிகேஷ் ஜோஷி சிறீயாக
*  மனோஜ் ஜோஷி சேகராக
* உஷா நட்கர்னி
* ஐஸ்வர்யா நர்கர்

## வெளியீடு
படத்தின் முதல் தோற்றம் புரோமோ 2014 சனவரியில் வெளியிடப்பட்டது.

## விருதுகள்

## குறிப்புகள்

## வெளி இணைப்புகள்

* 

பகுப்பு:உண்மை நிகழ்வுகளைத் தழுவிய திரைப்படங்கள்
பகுப்பு:இந்திய மராத்தித் திரைப்படங்கள்
பகுப்பு:2014 திரைப்படங்கள்
புபேந்திர படேல்

**புபேந்திர ரஜின்காந்த் படேல்** (*Bhupendra Rajnikant Patel*) (பிறப்பு: 15 சூலை 1962)  குஜராத் மாநில பாரதிய ஜனதா கட்சி அரசியல்வாதியும்,  குசராத்து சட்டமன்ற உறுப்பினரும், குசராத்து மாநிலத்தின் 17ஆவது முதலமைச்சரும் ஆவார்.

11 செப்டம்பர் 2021 அன்று குசராத்து முதலமைச்சர் விஜய் ருபானி  பதவி விலகியதை அடுத்து, 12 செப்டம்பர் 2021 அன்று பாரதிய ஜனதா கட்சியின் சட்டமன்ற உறுப்பினர்களால் புபேந்திர படேல் முதன்முறையாக முதலமைச்சராகத் தேர்வு செய்யப்பட்டார். 13 செப்டம்பர் 2021 அன்று இவர் முதலமைச்சராக பதவி ஏற்றார்.

## இரண்டாம் முறையாக
2022 குஜராத் சட்டமன்றத் தேர்தலில் பாரதிய ஜனதா கட்சி 182 தொகுதிகளில் 156 தொகுதிகளை கைப்பற்றியது. இதனால் புபேந்திர படேல் இரண்டாவது முறையாக 12 திசம்பர் 2022 அன்று  முதலமைச்சராக,  ஆளுநர் ஆச்சார்யா தேவ்ரத்தால் பதவிப் பிரமாணம்  செய்து வைக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:குஜராத் முதலமைச்சர்கள்
பகுப்பு:குஜராத் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
இந்தியாவில் குழந்தை பிறப்பு

**இந்தியாவில் குழந்தை பிறப்பு நடைமுறைகள்** (Childbirth in India**)**  இந்து மதம்  மற்றும் கூட்டுக் குடும்ப வாழ்க்கை, இந்தியாவின் சராசரி மக்கள் தொகை, திருமணத்தின் குறைந்த சராசரி வயது மற்றும் சமூக நிலை மற்றும் ஆண்கள் மற்றும் பெண்களுக்கு இடையிலான கல்வியறிவு ஆகியவற்றால் வடிவமைக்கப்பட்டுள்ளது. இந்தியாவில் போதிய தாய்வழி சுகாதார சேவைகள் வழங்க இயலாததற்கு, பெரிய கிராமப்புற-நகர்ப்புற பிளவு மற்றும் பெரிய மாநிலங்களுக்கு இடையேயான ஏற்றத்தாழ்வுகள் மற்றும் கடுமையான சமூக-பொருளாதார மற்றும் கலாச்சார கட்டுப்பாடுகளின் விளைவாகும்.

## சமூக அமைப்பு மற்றும் அமைப்பு
கூட்டுக் குடும்ப அமைப்பு இந்து சமூக அமைப்பின் அடிப்படை அம்சங்களில் ஒன்றாகும். எனவே, இந்தியாவில் இந்து மதம் முதன்மையாக பின்பற்றப்படும் மதமாக இருப்பதால், கூட்டு குடும்ப அமைப்பு இந்தியாவில் உள்ள குடும்ப கட்டமைப்புகளில் பெரும்பான்மையைக் கொண்டுள்ளது. கூட்டு-குடும்ப அமைப்பு பின்வருமாறு விவரிக்கப்பட்டுள்ளது: "கட்டமைப்பில், இது ஒரு திருமணமான ஆண், அவரின் தந்தை, அவரது தாத்தா மற்றும் மூன்று தலைமுறைகளுக்குள் அவரது இணைப்பிரிவுகளை உள்ளடக்கியது. வெவ்வேறு உறவினர்கள் தங்கள் வாழ்க்கைத் துணைவர்கள் மற்றும் குழந்தைகளுடன் ஒரே குடியிருப்பில் வாழ்ந்து, ஒன்றாகச் சாப்பிட்டு வழிபடுகிறார்கள், சொத்தை பொதுவாக அனுபவிக்கிறார்கள். அவர்கள் பொருளாதார நடவடிக்கைகளில் ஒருவருக்கொருவர்  ஒத்துழைக்கிறார்கள், உறுப்பினர்கள் தொழில் ரீதியாக வேறுபட்டிருந்தாலும், அவர்களின் வருவாயைச் சேமிப்பதில் கவனம் செலுத்துகிறார்கள். கூட்டுக் குடும்பத்தில் உள்ளவர்களில் நோய்வாய்ப்பட்ட மற்றும் பாதிக்கப்பட்டவர்களுக்கு பராமரிப்பு சேவைகளைச் செய்கிறார்கள், வேலையில்லாதவர்களுக்கு சமூகப் பாதுகாப்பு மற்றும் முதியோருக்கு ஆதரவை வழங்குகிறது ”  “ கூட்டுக் குடும்பத்தில் வாழ்பவர்கள் சமூக வாழ்வின் பல்வேறு நடைமுறைகள், பிரச்சனைகள் மற்றும் மகிழ்ச்சிகளைப் பகிர்ந்து கொள்கிறார்கள்,

### திருமணம்
மத்திய இந்தியாவில் பெண்கள் மற்றும் ஆண்களுக்கான சராசரி வயது தேசிய சராசரியை விட சற்று குறைவாக உள்ளது. குழந்தைத் திருமணம்  குறிப்பாக கிராமங்களிலும், இந்து மற்றும் புத்த மதத்தைச் சேர்ந்த தம்பதியினரிடையே பரவலாக உள்ளது. மேலும், இந்தியாவில் ஆண்களும் பெண்களும் திருமணம் செய்யும் வயது பல தசாப்தங்களாக மாறாமல் உள்ளது. 1960 களில், இந்தியாவில் திருமணத்தின் சராசரி வயது நகர்ப்புற பெண்களுக்கு 16.4 ஆண்டுகள், கிராமப்புற பெண்களுக்கு 14.6 ஆண்டுகள், நகர்ப்புற ஆண்களுக்கு 23.0 ஆண்டுகள் மற்றும் கிராமப்புற ஆண்களுக்கு 20.2 ஆண்டுகள் ஆகும்.

### எழுத்தறிவு
இந்தியாவில் கல்வியறிவு விகிதம் காலப்போக்கில் கணிசமாக மேம்பட்டுள்ளது. இந்த விகிதம் 1981 இல் 43.56 சதவீதத்திலிருந்து 1991 இல் 52.11 சதவீதமாக அதிகரித்துள்ளது. நாட்டின் பல்வேறு பகுதிகளில் கல்வியறிவு விகிதங்கள் கணிசமாக வேறுபடுகின்றன. உதாரணமாக, வட இந்தியாவில் உள்ள கல்வியறிவு விகிதத்தினை தென்னிந்தியாவில் அதிகமாக உள்ளது. மேலும், ஆண்களுக்கும் பெண்களுக்கும் இடையே குறிப்பிடத்தக்க கல்வியறிவு இடைவெளி உள்ளது. 1991 இல், ஆண்களின் கல்வியறிவு விகிதம் 62.86 சதவீதமாக இருந்த போது, பெண்களின் கல்வியறிவு விகிதம் 39.42 சதவீதமாக மட்டுமே இருந்தது.

### பெண் மற்றும் ஆண் உறவுகள்
பழங்காலத்தில், உலகில் ஆண்களுக்கு இணையான உரிமைகளைக் கொண்ட நாடுகளில் இந்தியாவும் ஒன்று, பெண் தெய்வங்கள் பிரார்த்தனை செய்யப்பட்டு வழிபாடு நடைபெற்றது, இது பல மேற்கத்தியர்களை குழப்பத்தில் ஆழ்த்தியது. பிற்காலத்தில் காலனித்துவம் மற்றும் தொடர்ச்சியான தாக்குதல்களால், பெண்கள் வீடுகளைப் பாதுகாக்க வேண்டிய கட்டாயத்தில் இருந்தனர்.

## சான்றுகள்

பகுப்பு:மகப்பேறியல்
மீனாட்சி ஜெயின்

**மீனாட்சி ஜெயின்** (Meenakshi Jain) ஓர் இந்திய அரசியல் விஞ்ஞானியும், வரலாற்றாசிரியரும் ஆவார். சாதிக்கும் அரசியலுக்கும் இடையிலான உறவுகள் பற்றிய அறிஞராக உள்ளார். இவர், தற்போது தில்லி கார்கி கல்லூரியில் வரலாற்று இணை பேராசிரியராக உள்ளார். 2014ஆம் ஆண்டில், இந்திய அரசாங்கத்தால் இந்திய வரலாற்று ஆராய்ச்சி மன்றத்தின் உறுப்பினராக நியமிக்கப்பட்டார். 2020ஆம் ஆண்டில், இலக்கியம் மற்றும் கல்வித் துறையில் பணியாற்றியதற்காக இந்தியாவின் நான்காவது மிக உயர்ந்த குடிமகன் விருதான பத்மசிறீ இவருக்கு வழங்கப்பட்டது.

ஜெயின், குடியேற்ற  இந்தியாவில் சதி நடைமுறையைப் பற்றிய ஒரு அற்புதமான தொகுதியை (சதி: சுவிசேஷகர்கள், பாப்டிஸ்ட் மறைபணியாளர்கள் மற்றும் மாறிவரும் காலனித்துவ சொற்பொழிவு) எழுதினார் . மேலும், வரலாற்று பாடப்புத்தகத்தையும் (இடைக்கால இந்தியா) எழுதியுள்ளார். இது குறிப்பிடத்தக்க அறிவார்ந்த விமர்சனத்திற்கு உள்ளானது. ரூமிலா தாப்பரின் முந்தைய உரையையும் மாற்றியது.

## ஆரம்பகால வாழ்க்கையும் கல்வியும்
மீனாட்சி ஜெயின், தி டைம்ஸ் ஆஃப் இந்தியாவின் முன்னாள் ஆசிரியர், பத்திரிகையாளர் கிரிலால் ஜெயினின் மகளாவார். இவர், தில்லி பல்கலைக்கழகத்தில் அரசியல் அறிவியலில் தனது முனைவர் பட்ட ஆராய்ச்சியை முடித்தார். சாதிக்கும் அரசியலுக்கும் இடையிலான சமூக அடித்தளங்கள் மற்றும் உறவுகள் பற்றிய இவரது ஆய்வறிக்கை 1991இல் வெளியிடப்பட்டது.

## தொழில்
இவர் தில்லி பல்கலைக்கழகத்துடன் இணைந்த கார்கி கல்லூரியில் வரலாற்றுப் பேராசிரியராக உள்ளார். திசம்பர் 2014 இல், இந்திய அரசாங்கத்தால் இந்திய வரலாற்று ஆராய்ச்சி மன்றத்தின் உறுப்பினராக நியமிக்கப்பட்டார்.

## மேற்கோள்கள்

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:இந்திய அரசியல் எழுத்தாளர்கள்
பகுப்பு:வாழும் மக்கள்
நேமது சசாது

**நேமது சதாது** ((Nemat Sadat ஆப்கானிஸ்தான்-அமெரிக்க பத்திரிகையாளர், நாவலாசிரியர், மனித உரிமை ஆர்வலர் மற்றும் ஆப்கானிஸ்தானின் அமெரிக்க பல்கலைக் கழகத்தில் அரசியல் அறிவியல் துறையின்  முன்னாள் பேராசிரியர் ஆவார், அவரது முதல் புதினமான *தி கார்பெட் வீவர்* மற்றும் நங்கை, நம்பி, ஈரர், திருனர் உரிமைகளுக்கான பிரச்சாரத்திற்காக அறியப்படுகிறார், குறிப்பாக முஸ்லீம் சமூகத்தில் ஓரினச் சேர்க்கைக்கான சமூக மற்றும் கலாச்சார இஸ்லாமிய அணுகுமுறைகள் என்பதில் கவனம் செலுத்துகிறார் . நேமது சதாது தன்னை உகவர் என்பதனை வெளிப்படையாக அறிவித்த ஆப்கானித்தான் நபர்களில் ஒருவர் ஆவார். மேலும், நங்கை, நம்பி, ஈரர், திருனர், பாலியல் சுதந்திரம், உரிமைகளுக்காக பிரச்சாரம் மேற்கொண்டார்.

## சமூக செயற்பாடு
2012 இல், ஆப்கானிஸ்தான் அமெரிக்க பல்கலைக்கழகத்தில் அரசியல் அறிவியலில் உதவிப் பேராசிரியர் பதவியைப் பெற்று சாதத் காபூலுக்குத் திரும்பினார். பல்கலைக் கழகத்தில் வேலை வாய்ப்பின் போது, அவர் சமூக ஊடகங்களைப் பயன்படுத்தி ஆப்கானிஸ்தானில் ந,ந,ஈ,தி உரிமைகளுக்காக வெளிப்படையாக பிரச்சாரம் செய்தார்.

ஜூலை 2013 இல், அவரது பொது நடவடிக்கை ஆப்கானிஸ்தான் அரசாங்கத்தின் கவனத்திற்கு வந்தது, இது அவரது செயல்பாடுகள் நாட்டில் இஸ்லாத்தின் மதிப்பை சீர்குலைப்பிற்கு உட்படுத்துவதாகவும், அவரை தேசிய பாதுகாப்புக்கு அச்சுறுத்தலாக கருதுவதாகவும் குற்றம் சாட்டியது. *AUAF* இல் இருந்து சாதத் பதவி நீக்கம் செய்யப்பட்டார், அவர், ஆப்கானிஸ்தானை விட்டு வெளியேறி  நியூயார்க் நகரில் குடியேறினார்.

ஆகஸ்ட் 2013 இல், நேமது சசாது  தனது உகவர் பாலுணர்வை பகிரங்கமாக அறிவித்தார், உகவர் என தன்னை வெளிப்படையாக அறிவித்த முதல் ஆப்கான் நாட்டவர் ஆவார்.  நேமத்தின் கூற்றுப்படி, ஆப்கானிஸ்தானின் முல்லாக்களால் அவருக்கு எதிராக வழங்கப்பட்ட *[[பத்வா|ஃபத்வா]]* உட்பட பல கொலை மிரட்டல்களை சந்தித்துள்ளார். அதே ஆண்டு அக்டோபரில், சதாத் ஆப்கானிஸ்தான் ஊடகங்களில் பரவலான விரோதத்தினை எதிர்கொண்டார். நவம்பர் 2013 இல் தி கார்டியன் நாளிதழுக்கு அவர் அளித்த பேட்டியில் தனது ந,ந,ஈ,தி செயல்பாட்டைப் பற்றி பின்வருமாறு சதாத் கூறினார்*, நான் ஒரு தியாகம் செய்கிறேன், ஆனால் ஆப்கானிஸ்தான் இளைஞர்கள் என்னைப் போலவே அங்கு இருக்கும்  ஆப்கான் மற்றும் முஸ்லீம் ஓரினச்சேர்க்கையாளர்கள் இருப்பதை அறிந்து கொள்ள வேண்டும்.* *அது அவர்களுக்கு நம்பிக்கையை அளிக்கும்.*

ஜூன் 2016 இல், 2016 ஒர்லாண்டோ இரவுக் கூடலகத்தில் துப்பாக்கிச் சூட்டிற்குப் பிறகு, நேமத் சதாது தனது பாலியல் மற்றும் பின்னணியால் துன்பங்களை எதிர்கொண்ட ஓர் அமெரிக்க ஓரினச் சேர்க்கையுள்ள முன்னாள் முஸ்லீமாக தனது கருத்தினை வெளிப்படுத்தினார். அவர் *சிஎன்என்* இன் கிறிஸ்டியன் அமன்பூர், அமரா வாக்கர் மற்றும் டான் லெமன் மற்றும் என்.பி.சி நியூஸ் ஆகியோருக்கு நேர்காணல்களை வழங்குவது உட்பட பல தொலைக்காட்சி நிகழ்ச்சிகளில் கல்ந்து கொண்டார்.

மேலும் 2016 இல், பிபிசி ஊடக்கத்தில் ந,ந,ஈ,தி சமூகப் பிரதிநிதியாக இசுலாம் மற்றும் ஓரினச் சேர்க்கையாளார்கள் எனும் விவாத நிகழ்ச்சியில் கலந்து கொண்டார்.

வாஷிங்டன், டிசி -யில் 2017 -ல் நடந்த தேசியப் பெருமை அணிவகுப்பில் சாதத் பங்கேற்றார், வாஷிங்டன் பிளேடில்  அட்டைப்படத்தில் தோன்றி *NPR -*இல் நடந்த ஒரு நேர்காணைல் கலந்து கொண்டார்.

## சான்றுகள்

பகுப்பு:வாழும் மக்கள்
பகுப்பு:ந.ந.ஈ.தி நபர்கள்